એશિયામાં પહેલી વાર એવું બન્યુ છે જેમાં ગર્ભાશય ટ્રાન્સપ્લાન્ટ પછી બાળકીને જન્મ આપવાનો પહેલો કિસ્સો સામે આ‌વ્યો છે. હિતેશ વાળંદ અને પત્ની મિનાક્ષી વાળંદ વડોદરાથી ૫૦ કિલોમીટર દૂર આવેલા જંબુસર ગામના વતની છે. હિતેશ એક સલૂન ચલાવે છે જ્યારે મિનાક્ષી બ્યુટિપાર્લર ચલાવે છે. મિનાક્ષી અને હિતેશનાં લગ્નને નવ વર્ષ થઈ ગયા હોવા છતા તેમના ઘરમાં બાળકની કિલકારીઓ સાંભળવા નહતી મળી. મિનાક્ષીના ૪૫ વર્ષની માતાએ પોતાની દીકરીને જ ગર્ભાશયનું દાન કર્યું છે. જ્યારે મિનાક્ષીની ઉંમર ૨૮ વર્ષની છે.